Bondegård

Bjørn har kjøpt en gård som en gang har vært pelsfarm. Den ligger like ved Torp flyplass. Det var en hard kamp om prisen, men han fikk god hjelp av søsteren Gerd. Sammen har de fått en stor arv som de skal dele.

- Fint at du hjalp meg med kjøpet, sier Bjørn. Jeg hadde en klump i magen og var veldig nervøs før det ble avgjort, men du er flink til å ordlegge deg.

- Ja, det var skarp konkurranse, svarer Gerd, men hva vil du gjøre nå?

- Jeg skal dyrke korn, og det blir litt grønnsaker også. Det er god matjord her. Kanskje jeg vil ha noen sauer. Da kan kona mi Arnhild begynne å lage garn, legger han til og setter seg ned på en halmball.

- Det skal bli storm og uvær i dag, så la oss gå inn, sier Gerd. Jeg vil vise deg en familiefilm fra da vi var barn og bodde på en bondegård. Jeg har veldig god skjerm på mobilen min. Vi finner sikkert et bord og noen stoler i det nye huset. Jeg har laget en nistekurv også.

– Ja, nå trenger jeg mat og varm kaffe, sier Bjørn og skjuler en gjesp.